**Σελίδα 44-45, Yποσημείωση 54, Σεβασμός**

Η καντιανή έννοια του σεβασμού (Respekt) εμπεριέχει ένα στοιχείο θρησκευτικού δέους (reverentia) όσο και ένα στοιχείο φόβου (ως προς αυτό ο σεβασμός μοιάζει –εξωτερικά- προς τη ροπή).

Ή πράττουμε από σεβασμό για το νόμο ή από ροπή (έχοντας κατανοήσει βέβαια τον νόμο). Για τα έλλογα όντα όμως, άλλο είναι η κατανόηση του ηθικού νόμου (η οποία θεωρείται δυνατή για κάθε έλλογο ον) και άλλο ο σεβασμός για τον νόμο, καθώς το δεύτερο προϋποθέτει την υποταγή μας στο νόμο. Ο σεβασμός είναι προϊόν της βούλησής μου, ενώ η κατανόηση του νόμου δεν είναι ζήτημα βούλησης και ελευθερίας.

Ο νόμος δεν καθορίζει τη βούλησή μας, δηλαδή δεν μας αναγκάζει να τον σεβαστούμε, γιατί αλλιώς δε θα ήμασταν ελεύθεροι. Ο νόμος δεν παράγει τον σεβασμό και δεν είναι η αιτία του.

Ούτε όμως ο σεβασμός είναι αιτία του νόμου, ούτε παράγει τον νόμο. Παράγω το σεβασμό για το νόμο, ενώ ο νόμος βρίσκεται εκεί για εμένα, ήδη δεδομένος, στο μέτρο που είμαι έλλογο ον. Τα αντικείμενα του σεβασμού είναι:

1. *ΝΟΜΟΣ*  και, κατά’ επέκταση, οι πράττονες οι οποίοι έχουν αξία στο μέτρο που σέβονται τον ηθικό νόμο.
2. *Α’ ΠΡΟΣΩΠΟ*  σέβομαι τον εαυτό μου, στο μέτρο που καταφέρνω να υποταχθώ στο νόμο.
3. *ΑΛΛΑ ΠΡΟΣΩΠΑ*  παραδείγματα σεβασμού για το νόμο.
4. *Σέβομαι όλα τα* έλλογα όντα. Για λόγους παιδαγωγικούς, δημιουργώ παραδείγματα υποταγής στον νόμο (κατασκευασμένα) που έχουν διδακτικό χαρακτήρα και προορίζονται για ανθρώπους που δεν είναι ώριμοι.

ΕΝΔΙΑΦΕΡΟΝ: παρόλο που συνήθως σχετίζεται με τις ροπές, εδώ δείχνει κατά πόσο ο σεβασμός είναι κίνητρο/ελατήριο για τις πράξεις μας. Ο σεβασμός για το νόμο εμπεριέχει το ενδιαφέρον μας για τον νόμο.

Τα αισθήματα είναι αισθητηριακά και είναι συνήθως ροπές. Ο σεβασμός δε σχετίζεται με αυτά. Είναι ένα ιδιαίτερο αίσθημα, που το αναζητώ στον πρακτικό λόγο. Βάζει μέσα στο λόγο κάτι σαν χροιά αισθήματος. Δεν έχει να κάνει με τίποτα αισθητηριακό.

**Καθήκον**  περιγράφει αντικειμενικά μια πράξη

**Σεβασμός**  δείχνει στάση απέναντι στο νόμο (προσωπο-κεντρική)